ተጨማሪ 109 ሰዎች የኮሮና ቫይረስ ተገኘባቸው፤ በበሽታው ምክንያት የተጨማሪ 1 ሰው ሕይወት አልፏዋል
በኢትዮጵያ ባለፉት 24 ሰዓት በተደረገ 5,102 የላቦራቶሪ ምርመራ ተጨማሪ 109 ሰዎች የኮሮና ቫይረስ እንደተገኘባቸው እንዲሁም ተጨማሪ 1 ሰው በቫረሱ ምክንያት ህይወቱ ማለፉን የጤና ሚኒስትር ዶክተር ሊያ ታደሰ አስታወቁ።በዚህም እስካሁን በሀገሪቱ ቫይረሱ የተገኘባቸው ሰዎች ቁጥር 3,630 ደርሷል።ዶክተር ሊያ እንደገለፁት ቫይረሱ በምርመራ የተገኘባቸው 60 ወንድና 49 ሴቶች ሲሆኑ እድሜያቸውም ከ 1 ዓመት እስከ 78 ዓመት የእድሜ ክልል ውስጥ የሚገኙ ናቸው፡፡በዜግነት ሁሉም ኢትዮጵያዊያን ናቸው፡፡ቫይረሱ በምርመራ የተገኘባቸው ሰዎች 81 ሰዎች ከአዲስ አበባ ሲሆኑ፣9 ሰዎች ከኦሮሚያ ክልል፣4 ሰዎች ከሶማሌ ክልል፣4 ሰዎች ከደ/ቡ/ቡሕ ክልል፣3 ሰዎች ከአማራ ክልል፣3 ሰዎች ከትግራይ ክልል፣3 ሰዎች ከአፋር ክልል እና 2 ሰዎች ከሐረሪ ክልል መሆናቸው ተገልጿል፡፡በተጨማሪም በቫይረሱ ምክንያት የተጨማሪ 1 ሰው (የ45 ዓመት የአዲስ አበባ ነዋሪ ሴት) ሕይወት ያለፈ ሲሆን በዚህም በአጠቃላይ በሀገራችን በኮሮና ቫይረስ ህይወታቸውን ያጡ ሰዎች ቁጥር 61 ደርሷል፡፡በሌላ በኩል በትናንትናው እለት ተጨማሪ 118  ሰዎች (115 ከአዲስ አበባ እንዲሁም 3 ሰዎች ከትግራ ክልል) ከበሽታው ያገገሙ ሲሆን በአጠቃላይ 738 ሰዎች ከበሽታው አገግመዋል። 33 ሰዎችም በፅኑ ህክምና ክትትል ላይ ይገኛሉ፡፡ቫይረሱ በሀገራችን እንደተገኘ ገተረጋገጠበት ጊዜ አንስቶ እስካሁን በአጠቃላይ 192087 የላብራቶሪ ምርመራዎች ተካሂደዋል፡፡ 